Ġuvni minn Ħal Tarxien Josef Majri nżamm arrestat wara li ġie akkużat bi traffikar tad-droga. L-arrest sar mill-Iskwadra ta’ Kontra d-Droga wara diversi osservazzjoni li bihom il-pulizija rnexxielha tkisser ċirku ieħor ta’ traffikar ta’ droga. L-akkużat inqabad fix-Xgħajra, waqt li kien qed isuq karozza li fiha nstabu bi tliet kilogrammi ħaxixa kannabis imqassma f’diversi pakketti tal-plastik. Fi tfittxija oħra f’garaxx, li ċ-ċwievet tiegħu kienu għand l-akkużat, il-pulizija sabet sitt kilogrammi oħra ta’ ħaxixa tal-kannabis. Majri tressaq quddiem il-Maġistrat Audrey Demicoli li ċaħdet it-talba għall-ħelsien mill-arrest. Dwar il-każ il-pulizija qed iżżomm tfajla ta’ 23 sena minn Bormla, u mhux eskluż li anke hi titressaq il-Qorti.